చంద్రలేఖ

చంద్రలేఖ  1998లో కృష్ణవంశీ దర్శకత్వంలో విడుదలైన తెలుగు చిత్రం. నాగార్జున, రమ్యకృష్ణ ఇందులో ప్రధాన పాత్రధారులు. సందీప్ చౌతా ఈ చిత్రానికి సంగీతం అందించాడు.

కథ
 సీత ఒక నిరుద్యోగి. ఉద్యోగం వెతుక్కుంటూ హైదరాబాదు వస్తాడు. అక్కడ తన అక్క, బావ ఉంటారు. తండ్రిని అన్యాయంగా ఒక బ్యాంకు కేసులో ఇరికిస్తే పూచీకత్తు కోసం పూర్వీకుల ఆస్తి అమ్మవలసి వస్తుంది. అందుకు అక్క సంతకంకోసం వాళ్ళ దగ్గరికి వెళితో బావ అతన్ని దగ్గరకు రానీడు. వేరే దారి లేక తన చిన్ననాటి స్నేహితుడైన తిరుపతి దగ్గరికి వెళతాడు. ఇద్దరూ కలిసి పండ్ల రసాల దుకాణం పెట్టాలని అనుకుంటారు కానీ లోను కోసం వెళితే బ్యాంకు మేనేజరు అంగీకరించడు.

ఒకసారి సీతా దారిలో వెళుతుండగా చంద్రిక వర్మ అనే అమ్మాయిని ప్రమాదం నుంచి కాపాడతాడు. కానీ ఆమె వీల్ చెయిర్ కే పరిమితమవుతుంది. చంద్రిక వర్మ అనే వ్యాపారవేత్త కూతురు. ఆసుపత్రిలో వాళ్ళంతా సీతారామారావును చంద్రిక భర్త రాజ్ కపూర్ అని పొరబడతారు. ఎందుకంటే ఆమె భర్తను ఇంతకు మునుపూ ఎవరూ చూసి ఉండరు. ఇంట్లో వాళ్ళు కూడా సీతా నే ఆమె భర్త అనుకుంటారు. బ్యాంకు మేనేజరుకు చంద్రిక తెలిసి ఉండటంతో ముందుగా బ్యాంకు లోను విషయంలో ఇబ్బంది పెట్టినందుకు సీతాను ప్రసన్నం చేసుకునేందుకు ప్రయత్నిస్తుంటాడు.

నటవర్గం
 సీతారామారావు అలియాస్ సీత గా నాగార్జున
 చంద్ర అలియాస్ చంద్రిక వర్మగా రమ్యకృష్ణ
 లేఖగా ఇష కొప్పికర్
 వర్మగా మురళీమోహన్
 తిరుపతిగా బ్రహ్మాజీ
 తనికెళ్ళ భరణి
 ఎం. ఎస్. నారాయణ, బ్యాంకు మేనేజరు.
 పృథ్వీ
 పాండుగా చంద్రమోహన్
 మల్లిక

సాంకేతికవర్గం 

 దర్శకుడు:కృష్ణ వంశీ 
 కథ: ప్రియదర్శన్_ శ్రీనివాసన్ 
 సంగీతం: సందీప్ చౌతా 
 చిత్రానువాదం: కృష్ణవంశీ 
 మాటలు: వై.వెంకట్రామ్ _చిత్తజల్లు లక్ష్మీపతిరావు 
 పాటల రచన: చెంబోలు సీతారామశాస్త్రి 
 నేపథ్య గాయకులు: శ్రీపతి పండితారాధ్యుల బాలసుబ్రహ్మణ్యం, సౌమ్యారావు, సుజాత, శ్రీనివాస చక్రవర్తి,రాజేష్ కృష్ణన్
 ఛాయ గ్రహణం: అజయన్ విన్సెంట్ 
 ఎడిటింగ్:శంకర్ 
 నిర్మాతలు: నాగార్జున అక్కినేని_వి.రామ్ ప్రసాద్ 
 నిర్మాణ సంస్థ: గ్రేట్ ఇండియా ఎంటర్ టైన్మెంట్స్ 
 విడుదల:30:07:1998 .

 పాటలు 
చిత్రం లోని పాటలు సిరివెన్నెల సీతారామశాస్త్రి రచన.
 తకథిమి తాళాలపై తళుకుల తరంగమై (గానం: రాజేష్)
 సాహసమే చెయ్ రా ఢింబకా (గానం: ఎస్. పి. బాలసుబ్రహ్మణ్యం)
 దివ్వి దివ్వి దివితమ్ (గానం.సౌమ్యరావు , సుజాత)
 ఒక్కసారి ఒక్కసారి ,(శ్రీనివాస చక్రవర్తి) 
 తాజహల్ నీ,(రాజేష్ కృష్ణన్, సౌమ్య రావు)
 మొగలి పొదలు (రాజేష్ కృష్ణన్, సుజాత)
ఊరుములు నీ మువ్వలై,(రాజేశ్ కృష్ణన్, సుజాత .

మూలాలు

వర్గం:అక్కినేని నాగార్జున సినిమాలు
వర్గం:తెలుగు కుటుంబకథా సినిమాలు
వర్గం:ఎం.ఎస్.నారాయణ నటించిన సినిమాలు
వర్గం:చంద్రమోహన్ నటించిన సినిమాలు